Закон о изменама и допунама Закона о Влади (2008)
У Закону о Влади („Службени гласник РС“, бр. 55/05, 71/05-исправка и 101/07), у члану 13. став 3. брише се.

Досадашњи став 4. постаје став 3.

После члана 13. додају се наслов и члан 13а, који гласе:

 „Први потпредседник Владе - заменик председника Владе 
 Члан 13а 

Председник Владе одређује једног потпредседника Владе за првог потпредседника Владе - заменика председника Владе, који га замењује за време одсутности или спречености са свим овлашћењима председника Владе, изузев овлашћења на предлагање избора или разрешења члана Владе.

Први потпредседник Владе - заменик председника Владе помаже председнику Владе у вођењу и усмеравању Владе, старању о јединству политичког деловања Владе и усклађивању рада чланова Владе.

У свему осталом на положај првог потпредседника Владе -заменика председника Владе сходно се примењују одредбе овог закона које се односе на потпредседника Владе.“

У члану 26. после става 1. додаје се нови став 2. који гласи:

„У случају да Влада има паран број чланова, одлука Владе је донета и ако за њу гласа најмање половина свих чланова Владе, под условом да је за одлуку гласао председник Владе.“

Досадашњи став 2. постаје став 3.

Овлашћује се Законодавни одбор Народне скупштине да утврди пречишћени текст Закона о Влади.

Овај закон ступа на снагу даном објављивања у „Службеном гласнику Републике Србије“.

Извори 
 „Службени гласник Републике Србије”, број 65/08

В